娛樂圈 21 對撞樣藝人大公開!張繼聰剃鬚兼減磅再與木村拓哉撞樣
張繼聰被指撞樣木村:「唔准侮辱我偶像」
張繼聰近日為新戲跑步減磅,面形回復尖瘦,日前他在社交網大晒三七角度兼半遮嘴的自拍照,大呻特別為女兒張靖(Karina)剃鬚,卻慘遭冷待。
不過網民卻激讚剃鬚後的張繼聰勁似日本男神木村拓哉,連圈中人包括當奴、傅珮嘉等都紛紛贊同。
連同張繼聰一齊行街的森美都話佢好似,忍唔住偷拍佢,仲封埋佢做「木村聰」,好都網友都話堅似!
盤點娛樂圈21對撞樣藝人
1)陳庭欣 吳若希
前港姐冠軍陳庭欣(Toby)與吳若希(Jinny)同於2010年出道,二人多年來都被指撞樣。Toby早前曾在個人社交網上載自己同表弟嘅合照,並留言:「有心唔怕遲!前晚先食開年飯#表姊弟#帥氣」,點知有網友就即刻留言話以為係吳若希同佢老公Alex!事後,Toby再次留言:「我同我表弟似,我明呀,因為我哋係一家人!我同Jinny似,我都明呀,因為Facebook都認錯過!我表弟同Jinny老公似,我唔明噃?典(點)解嘅?」,連語氣都學足Jinny,唔通Toby真係想百分百似Jinny?
2)王頌茵 姜濤
3)陳嘉桓 余香凝 王敏奕
陳嘉桓(Rose)、余香凝和王敏奕一直都被指撞樣,尤其是陳嘉桓和余香凝,事實上陳嘉桓比余香凝大一年,二人無論樣貌、身形及高度都極度相撞,每次合照都似足孖公仔。
4)毛舜筠 胡定欣
前年《第38屆香港電影金像獎》頒獎典禮上,毛姐毛舜筠一頭長髮馬尾造型,加上一身低胸銀色西裝罕有性感打扮,大為吸睛之餘,一身造型更目測至少減齡十年,令大眾對毛姐刮目相看!最搞笑嘅係,逆齡造型嘅毛姐反被網民認錯做胡定欣,笑稱「胡定欣好正」!之後,網民更不斷留言,仲話毛姐「扮胡定欣又幾似」,大家又點睇?
5)張曦雯 鄭裕玲
近年有網民發現張曦雯同Do姐鄭裕玲愈來愈似樣,事關二人都面瘦瘦,下巴尖尖,鼻高高,而且連笑起上來都一樣樣。不過就有網民話張曦雯「個樣唔同晒」、「鼻同下巴假得好離譜」,但呢啲嘢就見仁見智啦!
6)糖妹 陳慧嫻
糖妹自出道以來,就一直被指外貌酷似陳慧嫻,而她亦常常演唱陳慧嫻的歌曲。外貌甜美的糖妹,的確樣子與陳慧嫻十分相似,甚至陳慧嫻本人都曾表示,糖妹有她年輕時候的影子。
7)蔡思貝 達哥
如果要數最多人關注的撞樣組合,就一定要數蔡思貝同Game界網紅達哥(林慧韡),事關前者更因此獲得「蔡思達」的稱號。雖然以往蔡思貝提起此事都會黑面,不過近年佢好似已睇開了。
8)鍾嘉欣 吳尊
講起撞樣明星,當然不得不提吳尊同嘉欣BB呢對經典組合啦!真係隔幾多年睇都覺得好似樣,成對親生兄妹咁啊!
9)湯洛雯 倪晨曦
叫得女神有幾靚就唔需要多講,但原來女神都可以打孖來你又有冇諗過,湯洛雯同倪晨曦呢對孖公仔就在愚人節在IG用對方的照片出post整蠱粉絲,連上節目時即場換樣,都可以毫無違和感!
10)盧覓雪 阮兆祥
盧覓雪(Michelle)同阮兆祥臉型同身形都好相近,最緊要都有標誌性的厚嘴唇,話係兩兄妹都有大把人信。而阮兆祥更試過和Michelle在綜藝節目扮姊妹合唱〈風箏與風〉,節目中二人真係一樣樣,但唔知Michelle女扮男裝又點呢?
11)黃心穎 蔡一智
曾經有網民指黃心穎和蔡一智是「妝前和妝後」的分別,其後黃心穎就在社交平台大方留言話:「哈哈!竟然俾人識穿我哋『兄妹』嘅身份!」而「哥哥」蔡一智亦搞笑回應:「阿妹你好!」
12)阿嬌 何超蓮
阿嬌(鍾欣潼)同何超蓮唔單止係公認嘅兩大靚女,仲要係好姊妹,連個樣都有啲似!連超蓮都喺阿嬌IG個Post度留言,叫阿嬌做失散家姐添!
13)張智霖 張振朗
驟眼睇張振朗同張智霖外表的確有幾分相似,當張振朗著起飛機師制服時十足十《衝上雲宵2》入面嘅「Cool魔」張智霖,不過最似嘅係都佢把聲,連戲中拍檔陳法拉都被張振朗呃到!
14)森美 Otto 王大陸 小肥
起初大家都只會話森美同Otto似樣,但後來網民就發現事情並不是如此簡單,原來森美、Otto、王大陸、小肥四人都一樣樣,唔講仲以為係四兄弟!
15)曹永廉 張衛健
可能經歷歲月洗禮,曹永廉和張衛健的臉型都有所變化,現在看上去可能不太像,但只要找回20歲的曹永廉和1993年電影《超級學校霸王》時期的張衛健一對比,你就會發覺,根本係同一個人呢!
16)方力申 石修
方力申同石修經常畀人認錯係父子,但其實方力申喺運動員時期就有「少年石修」之稱!
17)王祖藍 黃光亮
王祖藍同黃光亮兩個都有濃眉大鼻,難怪早些年有人曾傳出王祖藍是黃光亮的私生子,不過在劇集《老表,你好嘢!》中二人的確有過一段父子緣。
18)劉嘉玲 那英
劉嘉玲和那英年輕時看起來還不太像,不過隨著年齡增長,劉嘉玲臉開始變得修長,現在看到二人的確又幾分神似,二人私底下交情也很好。
19)劉亦菲 劉詩詩
劉詩詩剛出道時一直有「小劉亦菲」之稱,畢竟當時劉亦菲先走紅,不過現在看來劉亦菲是靈動美麗,劉詩詩則是端莊大方,還是有所不同的。